Document ID: 31996D0262

Odločba Komisije
z dne 27. marca 1996
o spremembi Odločbe Komisije 93/437/EGS o posebnih pogojih za uvoz ribiških proizvodov iz Argentine
(Besedilo velja za EGP)
(96/262/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 [1] o zdravstvenih pogojih za proizvodnjo in dajanje na trg ribiških proizvodov, kakor je bila nazadnje spremenjena z Aktom o pristopu Avstrije, Finske in Švedske, in zlasti člena 11(5) Direktive,
ker je seznam obratov in predelovalnih ladij, ki jim Argentina dovoli uvoz ribiških proizvodov v Skupnost, podan v Odločbi Komisije 93/437/EGS [2], kakor je bila nazadnje spremenjena z Odločbo 96/31/ES [3]; ker se seznam lahko spremeni, ko pristojni organ v Argentini sporoči nov seznam;
ker je pristojni organ v Argentini sporočil nov seznam, v katerem je dodanih 12 obratov in 23 predelovalnih ladij ter izbrisanih 6 obratov in 13 predelovalnih ladij;
ker je treba ustrezno spremeniti seznam obratov in predelovalnih ladij z dovoljenjem;
ker so ukrepi, predvideni v tej odločbi, skladni s postopkom, določenim v Odločbi Komisije 90/13/EGS [4],
SPREJELA NASLEDNJO ODLOČBO:
Člen 1
Priloga B k Odločbi 93/437/EGS se zamenja s Prilogo k tej odločbi.
Člen 2
Ta odločba je naslovljena na države članice.
V Bruslju, 27. marca 1996

Labels: 3
18
6